jkorsvik/nowiki_second_scrape_merged huggingface dataset:
Olavskjelda i Eivindvik

Olavskjelda i Eivindvik er en vannkilde i Eivindvik i Gulen kommune. Vannkilden er på Krossteigen i Eivindvik hvor det også står et 2,5 meter høyt steinkors av nord-anglisk type.
Ifølge sagnet skal Olav den hellige ha drukket av kilden, som er kjent for å nesten aldri gå tørr. Rundt om i landet finnes det flere slike St. Olavs kilder, og de har lignende sagn. Etter tradisjonen er de gjerne omtalt som hellige offer- og helbredelseskilder, og gir velsignelse og styrke til den om drikker, eller berører det. Som de andre kildene sier sagnet at også denne ha helbredende virkning. Slike kilder er ofte antatt å tilknytning til hedenskap, og ritualer mot blant annet åsatru. Til kildene knytter det seg derfor gjerne flere sagn.
Mange som har studert steinkorsene i Eivindvik mener å finne en sammenheng mellom korset og denne kilden. En ønsket å overføre oppmerksomheten fra kilden til korset, hvor kilden kan ha hatt en eldre funksjon. Korset kan godt ha vært brukt i forbindelse med Gulatinget da det ble lyst tingfred under korsmerket. Korset ved kirkeporten kan ha fungert som samlingsmerke for kirkelige handlinger.
Under utbyggingen av kommunehuset på 80-tallet ble Olavskjelda drenert, men den ble rekonstruert i 2003.


== Referanser ==


== Litteratur ==
Aaraas, Margrethe Henden, Dupedal, Torkjell. Vengen, Sigurd og Førsund, Finn Borgen; På kyrkjeferd i Sogn og Fjordane, bind 2 Sogn, Førde 2000 ISBN 82-91722-14-5
Nordsjøløypa, Informasjonsark fra Turistinformasjonen i Gulen kommune
Friðrik Ólafsson

Friðrik Ólafsson (født 26. januar 1935 i Reykjavík) er en islandsk stormester i sjakk og tidligere president i Verdenssjakkforbundet FIDE.
Han vant Islandsmesterskapet i sjakk allerede som 17-åring i 1952, og Nordisk mesterskap i sjakk året etterpå, og stod deretter fram som den klart sterkeste islandske sjakkspilleren på den tiden. Ólafssons første sterke internasjonale resultat var en delt førsteplass med Viktor Kortsjnoj i Hastings 1955-56. Fridrik Olafsson ble Stormester i 1958.
Ólafssons beste resultat i kvalifiseringen til Verdensmesterskapet i sjakk var i intersoneturneringen i Portorož i 1958, der han klarte en delt 5.-6.-plass og kvalifiserte seg til Kandidatturneringen – siste steg før en eventuell VM-kamp. I kandidatturneringen i 1959 ble han nummer 7 av 8 deltakere, med 10 poeng av 28 mulige. 
Han spilte også i den påfølgende Intersoneturneringen i Stockholm i 1962, men uten å kvalifisere seg for kandidatturneringen.
Blant de beste turneringsresultatene hans må regnes delt tredjeplass i den sterke Piatigorsky Cup, Los Angeles 1963 med 7,5/14 og delt førsteplass med Ljubomir Ljubojević i Wijk aan Zee 1976, foran Mikhail Tal.
I 1978 etterfulgte han Max Euwe som president i Verdenssjakkforbundet FIDE. I 1982 ble Florencio Campomanes ny president i FIDE. Friðrik Olafsson ble deretter sekretær for det islandske Alltinget. 
Olafsson har fortsatt med å spille sjakk fra tid til annen. I 2003 vant han en tvekamp i hurtigsjakk mot den danske veteranen Bent Larsen med 5-3.


== Kilder ==
Chess magazine, januar 1979 – Intervju med David Levy


== Eksterne lenker ==
(en) Friðrik Ólafsson – FIDE 
(en) Friðrik Ólafsson – chessgames.com 
(en) Friðrik Ólafsson – OlimpBase 
(en) Friðrik Ólafsson – 365Chess.com
Brattekleiv

Brattekleiv er en tettbebyggelse på Tromøy i Arendal kommune, og ligger omtrent 10 kilometer fra Arendal sentrum via bilvei. Brattekleiv er en del av tettstedet Arendal.
Stedet består av Indre og Ytre Brattekleiv, og ligger langs Galtesund, med Pusnes mot nord og Revesand mot sør. Fylkesvei 191 går gjennom stedet, med avstikkeren fylkesvei 199 til Knekken.
Rederiet O B Sørensen & Co AS holdt til på Brattekleiv og anlegget Bratteklev skipsverft er et fredet teknisk kulturminne.  
Gabriel Scott bodde der i «Maagereiret» i 41 år frem til sin død i 1958.
Søren Randal

Søren Olai Randal (født 26. januar 1902 i Gulen, død 30. november 1973) var en norsk skolemann og lokalpolitiker for partiet Venstre.
Randal var ordfører i Gulen kommune i 1946 og i 1964–67. Han avla lærereksamen ved Elverum lærerskole i 1925. Etter to årsvikariater i Gulen og Tingvoll, var han fra 1927 lærer og senere skoleinspektør i Gulen. Han var også leder for fylkesskolestyret i Sogn og Fjordane og det regionale høyskolestyret. Randal innehadde en rekke tillitsverv – han var formann i Gulen kraftlag 1949–57 og styremedlem i Vestlandsheimen, Vestlandske Teaterlag og Universitetet i Bergen.
I 1960-årene fikk han i stand en yrkesfaglig linje i husstell i Eivindvik.
Han var far til stortingsrepresentant og fylkesmann Håkon Randal.


== Referanser ==


== Kilder ==
Søren Randal i Sogn og Fjordane fylkesleksikon NRK Sogn og Fjordane
Berger museum

Berger museum driftes av Vestfoldmuseene IKS i samarbeid med Berger museumsforening. Museet ligger i grensen mellom Sande og Svelvik kommuner og formidler norsk tekstilindustrihistorie, med utgangspunkt i Berger og Fossekleven fabrikker. Berger er et av landets best bevarte industrisamfunn. Berger museums store skatt er den omfattende mønster- og tekstilsamlingen tilhørende 122 års tekstilhistorie. Samlingen eies av Berger museumsforening og forvaltes av Vestfoldmuseene. I 2015 ble det museet åpnet i nye lokaler.


== Referanser ==


== Eksterne lenker ==
Offisielt nettsted Berger museum
Beskrivelse av Berger og Fossekleven fabrikker – Norsk Museumsnettverk for industrihistorie.
Se Berger museum på Digitalt museum
Erlend Filippusson

Erlend Filippusson (født på 1330-tallet, død 1407) var væpner, riksråd, sysselmann og fehirde. Faren var kanskje Filippus Erlendsson. Han var far til Eindride Erlendsson (nevnt 1384–1440).
Erlend Filippusson tilhører den mektige Losnaætten. Han var godseier og hadde flere viktige ombud i Norge i siste halvdel av 1300-tallet. Setegarden lå på øya Losna i Gulen.


== Kilder ==
Artikkel i Store norske leksikon
Forretningsmodell

Forretningsmodell beskriver hvordan en organisasjon skaper, leverer, og fanger opp verdier – økonomiske, sosiale, eller andre former av verdier. Prosessen med å utvikle forretningsmodellen er en del av forretningsstrategien.
I teori og praksis benyttes begrepet forretningsmodell for et bredt spekter av uformelle og formelle beskrivelser for å representere de viktigste delene av en virksomhet, herunder formål, tilbud, strategier, infrastruktur, organisatoriske strukturer, handelspraksis, og operasjonelle prosesser og retningslinjer.
Når en bedrift blir etablert, benytter den enten direkte eller indirekte en bestemt forretningsmodell som beskriver hvordan verdi skapes. Essensen av en forretningsmodell er at den definerer den måten bedriften leverer verdi til kunder, lokker kundene til å betale for en gitt verdi, og omdanner disse utbetalingene til fortjeneste. Forretningsmodellen reflekterer derfor ledelsens hypotese om hva kundene ønsker, hvordan de vil ha det, og hvordan en bedrift kan organisere seg for best mulig å imøtekomme disse behovene, få betalt for disse, og skape en fortjeneste. Forretningsmodellene brukes for å beskrive og klassifisere bedrifter (spesielt i ved nyopprettede forretninger), men de er også brukt av ledere i bedrifter til å utforske mulighetene for framtidig utvikling.


== Kilder ==
Business Model Generation, A. Osterwalder, Yves Pigneur, Alan Smith, and 470 practitioners from 45 countries, self published, 2010
The Business Model Ontology – A Proposition In A Design Science Approach (PDF)
Do Some Business Models Perform Better than Others?
Nordisk mesterskap i sjakk

Nordisk mesterskap i sjakk har blitt arrangert siden 1897, for det meste annen hvert år. Turneringa har siden 1899 blitt arrangert av Nordisk Sjakkforbund, og er som andre nordiske mesterskap åpen for deltakere fra de nordiske landene: Norge, Sverige, Danmark, Finland, Island og Færøyene.


== Nordiske mesterskap i sjakk for barn og ungdom ==
Siden 1964 har det også blitt arrangerte årlige nordiske mesterskap for ungdomsskolelag, fra 1973 for gymnaslag/lag fra videregående skole og fra 1990 for barneskolelag. Dette er konkurranser mellom det beste laget fra hvert land. 
Fra 1981 har det blitt arrangert årlige individuelle nordiske mesterskap for barn og unge opp til 20 år, i 5 ulike aldersklasser. Også her deltar bare de beste, to fra hvert land.


== Tidligere vinnere ==
Mesterskap avgjorde etter omkamp har kommentarer om dette.
Vinnarene av Nordisk turnering i 1934 og 1936 ble kåret til "Nordiske kongressmestere" da den nordiske mesteren fra 1930 Erik Andersen forsvarte tittelen i uavgjort tvekamp 2,5-2,5 mot Gideon Ståhlberg i 1934 og tapte den mot Erik Lundin i 1937.


== Referanser ==


== Kilder ==
Øystein Brekke: Nordisk sjakk i 100 år – Nordisk sjakkforbund 1899-1999, Norsk Sjakkforlag 1999, ISBN 82-90779-03-8
Øystein Brekke: Norges sjakkforbund 75 år 1914-1989, Norges Sjakkforbund 1989, ISBN 82-991916-0-2
Norsk Sjakkblad
Park Sung-soo

Park Sung-soo (født 19. mai 1970), sørkoreansk bueskytter som deltok i de olympiske leker 1988 i Seoul.
Sung-soo ble olympisk mester i bueskyting under Sommer-OL 1988 i Seoul. Han var med på det sørkoreanske laget som vant lagkonkurransen i bueskyting for menn foran USA og Storbritannia. De andre på laget var Chun In-soo og Lee Han-sup. I den individulle konkurransen kom han på andreplass bak Jay Barrs fra USA.


== OL-medaljer ==
 1988  Seoul -  Gull i bueskyting lag, menn  Sør-Korea
 1988  Seoul -  Sølv i bueskyting, menn  Sør-Korea


== Eksterne lenker ==
(en) Park Sung-soo – Olympedia 
(en) Park Sung-soo – Sports-Reference (OL-resultater – arkivert)
Chun In-soo

Chun In-soo (født 13. juli 1965), sørkoreansk bueskytter som deltok i de olympiske leker 1988 i Seoul.
In-soo ble olympisk mester i bueskyting under Sommer-OL 1988 i Seoul. Han var med på det sørkoreanske laget som vant lagkonkurransen i bueskyting for menn foran USA og Storbritannia. De andre på laget var Park Sung-soo og Lee Han-sup.


== OL-medaljer ==
 1988  Seoul -  Gull i bueskyting lag, menn  Sør-Korea


== Eksterne lenker ==
(en) Chun In-soo – Olympedia 
(en) Chun In-soo – Sports-Reference (OL-resultater – arkivert)
Lee Han-sup

Lee Han-sup (født 30. april 1966), sørkoreansk bueskytter som deltok i de olympiske leker 1988 i Seoul.
Han-sup ble olympisk mester i bueskyting under Sommer-OL 1988 i Seoul. Han var med på det sørkoreanske laget som vant lagkonkurransen i bueskyting for menn foran USA og Storbritannia. De andre på laget var Park Sung-soo og Chun In-soo.


== OL-medaljer ==
 1988  Seoul -  Gull i bueskyting lag, menn  Sør-Korea


== Eksterne lenker ==
(en) Lee Han-sup – Olympedia 
(en) Lee Han-sup – Sports-Reference (OL-resultater – arkivert)
Áskell Örn Kárason

Áskell Örn Kárason (født 1953 i Akureyri) er en islandsk sjakkmester. Han har en ELO-rating på 2248.
Áskell Örn Kárason er også en tidligere president i det islandske sjakkforbundet.


== Referanser ==


== Eksterne lenker ==
(en) Áskell Örn Kárason – FIDE 
(en) Áskell Örn Kárason – chessgames.com 
(en) Áskell Örn Kárason – Chess.com 
(en) Áskell Örn Kárason – 365Chess.com
Fri (album)

Fri er et musikkalbum med Jenny Jenssen og Septimus, utgitt i 1997.


== Sporliste ==
«Nu må du pinadø vaske klean dine sjøl»
«Hjæmlandet»
«Slukk lyset når du går»
«Så lenge vi har hodet over vannet»
«Siste bussen til son»
«Om du blir hos mæ nu»
«E' du gla' i mæ i morra»
«Barnerommet»
«Under stjernan»
«Ingen vei tilbake»
«Sommer»
«Fremførr porten din igjen»
«NSB»
«Nattradioen»


== Eksterne lenker ==
(en) Fri på Discogs 
(en) Fri på Spotify 
(no) Fri på Rockipedia
Byrknes

Byrknes er et tettsted i Gulen kommune i Sogn og Fjordane. Det ligger på vestsida av Byrknesøyna og har 311 innbyggere per 1. januar 2022. Byrknes er endepunkt for Fv4.


== Navnet ==
Navnet Byrknes blir uttalt bu'rtnes eller by'rtnes. Det har blitt skrevet Birknes, Birchenes i 1563 og 1611, Bierchenes i 1667, Birchenæs i 1723. Navnet kommer av gammalnorsk Birkines birki som betyr et sted der det vokser bjørk.


== Historie ==
Hvor lenge det har bodd folk her er det ikke mulig å fastslå da det ikke er noen jordfunn som kan brukes til datering. I 1950 ble det funnet 20 myrpeler i utmarken. De var spisse i den ene enden. De lå med spissene inn mot midten en og en halv meter ned i en myr. Det er vanlig å mene at disse pålene er  lagt ned som offer i hedensk tid, men det kan like gjerne være reisende folk som fastboende som hal lagt den der.Matrikkel fra 1723 forteller at det da var 17 brukere og en husmann på Byrknes. Gården lå ved sjøen omkring 5 mil fra Bergen, den hadde hverken skog eller seter, men en kvern.


=== Utbygging ===
Byrknes fikk sin første skole i 1844. I 1876 ble det bygget skolehus med lærerbolig på Tjønnehågen. Et nytt skolehus ble satt opp i 1940 og dette ble utvidet i 1968 og 1976. En ny bærerbolig som brukes som barnehage ble bygget i 1961.
I 1899 fikk Byrknes båtrute da D/S Horden begynte å gå. Det samme året ble det opprettet brevhus som ble til poståpneri i 1900. Det ble bygget dampskipskai i 1902. Rikstelefon kom i 1929, elektrisitet i 1947 og vannverk i 1964.
Et bedehus ble bygget i 1911. Et nytt og større kapell ble bygget på samme tomten i 1971. Samfunnshus fikk stedet i 1959, alderstun i 1985 og pensjonat og kafe ble bygget i 1987.Gulen Fiskarbondemuseum ble åpnet 30. mai 1998.


== Referanser ==


== Litteratur ==
Kleiva, Ivar; Gulen i Gammal og ny tid, Gulen Kommune 1996


== Eksterne lenker ==
(en) Byrknes – kategori av bilder, video eller lyd på Commons 
Varehandel i Gulen
Septimusikk 5

Septimusikk 5 er et musikkalbum med Jenny Jenssen og Septimus, utgitt i 1993.


== Sporliste ==
«New Orleans»
«Ved elvens bredd»
«Dansefest»
«Starten på en drøm»
«Venter»
«Venner med vår jord»
«Kommer regn, kommer sol»
«Kjære farmor»
«Når lørdagskvelden kommer»
«Ferieflørt»
«Wonderful Land» (instrumental)
«Det som skjer, det skjer»


== Eksterne lenker ==
(en) Septimusikk 5 på Discogs 
(no) Septimusikk 5 på Rockipedia
Sha la la la la

Sha la la la la er en samleplate med Septimus, utgitt i 2001.


== Sporliste ==
«Sha la la la la»
«Belinda»
«C'est la vie»
«If You Wanna Be Happy»
«Gamle freske låter»
«I marinen»
«Store fete, Ann Merete»
«Stemmen til Jagger»
«I 24 år har jeg bodd i samme gård som Anne»
«Hun sto i dørsprekken»
«Jolly Bob fra Aberdeen»
«Å Kari»
«Kari's bryllup»
«9999999 tårer»


== Eksterne lenker ==
(en) Sha la la la la på Discogs
C’est la vie – 15 store

C'est la vie – 15 store er en samleplate med Septimus, utgitt i 2009.


== Sporliste ==
«Å Kari»
«Sha la la la la»
«På'n igjen (Mexican Girl)»
«Ta deg en swing»
«If You Wanna Be Happy»
«Hun sa jeg vil være hos deg»
«Jeg synes det er toppen»
«Thailand Girl»
«I marinen»
«9999999 tårer»
«C'est la vie»
«Take the Money and Run»
«Telstar '76»
«Lørdag kveld»
«Walkin' Through My Life»


== Eksterne lenker ==
(en) C'est la vie – 15 store '74–'79 på Discogs 
(en) C'est la vie – 15 store '74–'79 på Spotify 
(no) C'est la vie – 15 store '74–'79 på Rockipedia
Tom Bache-Wiig

Tom Bache-Wiig (født 28. mars 1942 i Oslo) er en norsk maler, grafiker og knivmaker. Han var  også distriktslege i Eivindvik i Gulen.


== Referanser ==


== Eksterne lenker ==
Hjemmeside
Storelva (Brekke i Gulen)

Storelva (også kalt Brekkeelva) er ei elv i Gulen kommune i Sogn og Fjordane. Den renner i nordvestlig retning og munner ut i Risnefjorden ved Brekke. Elva er 7,5 kilometer lang, og har et nedbørfelt på 16,91 km². Middelvannføringen ved munningen er 2,14 m³/s.
Vassdraget består av mange små sideelver som samles i Storelva. Den største sideelva er Olselva, som kommer inn fra sør ved Engeset. De eneste innsjøene av noen størrelse er Botnavatnet (455 moh) og Langvatnet, som begge ligger i elvas kildeområder lengst sørvest i nedbørfeltet. Elva begynner fra Langvatnet, og etter samløpet med elva fra Botnevatnet faller den bratt ned i Engesetdalen gjennom Reievegfossen. Elva er fortsatt stri fra fossen og ned til samløpet med Olselva, men fra Engeset blir dalbotnen flatere og herfra til munningen i Risnefjorden ligger det bebyggelse og jordbruksområder på begge sider av elva. 
Fv2 går langs sørsida av elva, mens Fv1 krysser elva ved munningen. Det går også en kommunal vei langs nordsida av elva til et stykke inn i Engesetdalen.
Elva er som andre vassdrag i området sterkt påvirket av sur nedbør, noe som reduserte fiskebestandene allerede på 1960-tallet. Innholdet av aluminium er noe høyt, men likevel innenfor grensa for drikkevann. Innholdet av andre metaller er relativt lavt. Vassdraget er næringsfattig, men de nederste delene er påvirket av avrenning fra landbruket og av kloakk.


== Referanser ==
Norsk Psykoanalytisk Forening

Norsk Psykoanalytisk Forening er en forening, åpen for leger og psykologer. Den har som formål å fremme psykoanalysen i Norge ved å utveksle ideer nasjonalt og internasjonalt. 
Foreningen ble stiftet i 1934.
Norsk Psykoanalytisk Institutt, etablert i 1967, er Norsk Psykoanalytisk Forenings utdannelsesorgan. Instituttet administrerer og tilrettelegger den psykoanalytiske utdannelsen i Norge. For å bli tatt opp til utdannelsen må søkeren ha medisinsk eller psykologisk embedseksamen og ha startet spesialisering i klinisk psykologi eller psykiatri.


== Se også ==
Norsk Psykologforening


== Eksterne lenker ==
Norsk Psykoanalytisk Forening (hjemmeside).
Søndre Krokvannet

Søndre Krokvannet ligger 215 moh i øvre del av Losbyvassdraget på grensa mellom Lørenskog og Rælingen kommuner. Vannet er et glimrende fiskevann, og huser ørret og abbor. Området anses å utgjøre kjernen i Østmarka naturreservat.
Fram til 1970-årene sto det ei tidligere Milorg-hytte litt opp for østre krok av vannet.


== Referanser ==
Winter Poem

Winter Poem er et musikkalbum med Radka Toneff, utgitt i 1977. Dette er hennes debutalbum, og ble utgitt på Ole Paus' plateselskap Zarepta.


== Sporliste ==
«Lorelei» (Radka Toneff, Sylvia Plath)
«The Wonder Woman» (Radka Toneff, Nikki Giovanni)
«Winter Poem» (Radka Toneff, Nikki Giovanni)
«The Butterfly» (Radka Toneff, Nikki Giovanni)
«Love Comes Quietly» (Arild Andersen, Robert Creeley)
«The Kid» (Radka Toneff, Robert Creeley)
«A Child Is Born» (Dave Grusin, Alan Bergman, Marilyn Bergman)
«Mr. Bojangles» (Jerry Jeff Walker)
«Fire» (Arild Andersen, Robert Creeley)
«Ballad of the Sad Young Men» (Francis Landesman, Thomas J Wolf Jr)


== Musikere ==
Radka Toneff: Vokal
Gitarer: Jon Eberson
Bass: Arild Andersen
Tangenter: Lars Jansson
Trommer: Jon Christensen
Saksofoner: Knut RiisnæsProdusenter: Arild Andersen og Lars Klevstrand


== Referanser ==
AskAdam

AskADAM var en sms-tjeneste for oppslag i Wikipedia og andre lukkede og åpne innholdstjenester. Hvis tjenesten påviser treff i Wikipedia eller en annen fritekstbasert tjeneste så brukes teksten fra starten av artikkelen. Denne  reformateres og tilpasses mobilnettets SMS-tjeneste. Det er også mulig å gjøre oppslag på personnavn for å få telefonnummer. Det er også tilrettelagt for assisterte søk, brukere spør og feiler det underliggende systemet så vil det om nødvendig bli skrevet inn svar manuelt. Brukere kan også registrere hvilken språk og målform de foretrekker fra tjenesten. Askadam er etablert som et aksjeselskap og holder til på Mjømna i Gulen kommune.Da tjenesten ble introdusert var den begrenset til Wikipedia på riksmål og bokmål og kun innenfor Norge som ADAM (2326). Siden er tjenesten suksessivt blitt utvidet, både i tjenester og i geografisk dekning. Tjenesten ble sent i 2010 også etablert i England under navnet AskOLLIE. Selskapet bak tjenesten leverte en stund tilsvarende søketjenester i Sverige (RAKEL) og i Danmark (1998), men disse ble nedlagt tidlig 2011. Navnene på tjenesten tilpasses slik at bokstavene passer med hvordan bokstaver legges ut på et telefontastatur.  Tjenesten ble i sin helhet nedlagt 1. oktober 2016.NHO Sogn og Fjordane gav selskapet bak tjenesten Nyskapingsprisen 2010. Sogn og Fjordanes gründerpris for ungdom gikk i 2009 til selskapet.


== Referanser ==


== Eksterne lenker ==
Artikkelen har ingen egenskaper for offisielle lenker i Wikidata
Consto Arena

Consto Arena er et fotballstadion i Mjøndalen, Drammen kommune. Fotballarenaen brukes av eliteserielaget Mjøndalen Idrettsforening.


== Navnehistorikk ==


=== Nedre Eiker Stadion ===
Stadionet het opprinnelig Nedre Eiker Stadion.


=== Mjøndalen Stadion ===
Etter en større utbygging i 2011/2012 skiftet anlegget navn til Mjøndalen Stadion. Da fikk anlegget ny bane med kunstgressdekke og undervarme, lysanlegg i henhold til krav fra Norges Fotballforbund, og ny hovedtribune med 1 500 sitteplasser under tak med alle fasiliteter. Hovedtribunen var fortrinnsvis forbeholdt innehavere av sesongkort og supportere.


=== Isachsen Stadion ===
Etter opprykket til Tippeligaen i 2014 ble stadionet bygget ut til totalt 4 350 plasser, og navnet solgt til Isachsen Gruppen. Det nye navnet ble dermed Isachsen Stadion med virkning fra sesongen 2015. Stadionet hadde etter utbyggingen i 2014 i tillegg til sitteplasser på hovedtribunen, også ca. 750 sitteplasser på motsatt side samt ca. 750 sitteplasser på den ene kortsiden bak mål. Deler av tribunen på denne kortsiden er forbeholdt bortesupportere. Motsatt kortside har om lag 1 300 ståplasser.


=== Consto Arena ===
Stadionet skiftet navn til Consto Arena med virkning fra 1. januar 2019, som følge av at Mjøndalen IF hadde inngått et samarbeid med entreprenørselskapet Consto.


== Referanser ==


== Eksterne lenker ==
Mjøndalen stadion og Nedre Eiker Stadion Arkivert 31. oktober 2010 hos Wayback Machine. hos MIF.no
Consto Arena - Nordic Stadiums
Brandanger

Brandanger er ei grend i Gulen kommune i Sogn og Fjordane. Den ligger ved ei bukt på østsiden av Brandangersundet.Det er veiforbindelse sørover via Furenes til Fylkesvei 4.


== Se også ==
MS «Brandanger»


== Referanser ==
Byrknes skole

Byrknes skole ligger på Byrknesøyna i Gulen kommune og er en 1-10 skole med SFO som ligger vegg i vegg med Byrknes Barnehage.


== Eksterne lenker ==
Skolens hjemmeside
Some Time Ago – A Collection of Her Finest Moments

Some Time Ago – A Collection of Her Finest Moments er en samleplate med Radka Toneff, utgitt i 2003.


== Sporliste ==
«Lorelei»
«Mr. Bojangles»
«Ballad of a Sad Young Men»
«A Certain Peace»
«A Form of Women»
«Say Something Nice»
«My Funny Valentine»
«Set It Free»
«Spring Can Really Hang You Up the Most»
«Just Like a Woman»
«Lost In the Stars»
«The Moon Is a Harsh Mistress»
«Some Time Ago»
Losbyvassdraget

Losbyvassdraget er et vassdrag som renner nordover fra Østmarka ved Oslo forbi Losby gods og til Fjellhammarelva i Lørenskog. Vassdraget har to hovedgrener, og et samlet nedbørsfelt på 54,5 km². Den ene grenen har utspring i småtjern rundt Søndre Krokvannet, midt i Østmarka naturreservat. Herfra renner vassdraget via Midtre Krokvannet, Tappenbergvann og Nordre Krokvannet til Røyrivannet. Her kommer så en sidegren fra Halssjøen og Drettvannet samt Skålsjøen.
På grunn av oppdemming, henger Røyrivannet sammen med Geitsjøen og Fløyta gjennom et smalt sund kalt Knurra. Fra dammen i Fløyta er det bare en foss på 4 meter ned til Mønevannet, som også er demmet opp.
Ved elva nedenfor Mønevannet nærmere Losby, står et gammelt vannhjul. Det er dette vannhjulet som er motiv i kommunevåpenet for Lørenskog.
Videre renner elva rett nordover forbi Losby gods med golfbanen, og får tilsig fra flere mindre bekker, før den renner sammen med Fjellhammarelva like øst for Langtjernet i Lørenskog.
Vassdrag som renner nordover er mindre vanlig på Østlandet, og etter gammel overtro skulle vann som renner nordover ha foryngende og medisinsk virkning.
Mønevannet er en populær badeplass om sommeren, tilrettelagt med stupebrett og toaletter. Herfra og oppover har vassdraget korte elvestrekninger, og er derfor velegnet for kanopadling. Flere av vannene har også godt fiske med flere fiskeslag. Ved sørenden av Røyrivannet ligger Røyrivannskoia, som er et ubetjent losji drevet av DNT Oslo og Omegn.
Det er mye bever i vassdraget, og lett å finne både beverhytter og andre spor etter gnageren.


== Se også ==
Liste over elver i Akershus


== Eksterne lenker ==
rb.no: Losbyvassdraget
(no) Losbyelva øvre i Miljødirektoratets nettsted Naturbase